《由湖堤入赤山路》
清代·吴颖芳

醉入青林路几迷，蛮童从挈玉偏提。东风减力飞红缓，夕照悬愁蹙黛低。

波浅漉鱼分界竹，雨余盘马惜障泥。此生合向烟霞活，乳洞高层觅翠梯。

作者简介：（1702—1781）浙江仁和人，字西林，因居地之名自号临江乡人。信佛教，号树虚。少时赴试场，为差役所诃，自此弃科举。读书著作。与厉鹗为友，从其劝告，致力于诗。又精律吕之学，著《吹豳录》。于文字音韵亦探讨有得，著《说文理董》、《音韵讨论》。中年以后，治唯识论尤深。另有《临江乡人集》。